
OVO PROČITAJ DOBRO I ZAPAMTIf 


DOSADAŠNJI NAŠI SVESCI. 

Izašlo ih je u god. 1934. ukupno 
osam. rašireni su u više nego 200 
tisuća primjeraka po svim našim se¬ 
lima i gradovima. Svuda su rado 
primljeni. Svuda ih rado čitaiu. U 
njima je napisano, što zbilja danas 
svaki čovjek treba da zna, i to: 

1. K u d a srlja čovječan¬ 
stvo? 

2. S v i j e t traži vode. 

3. G d j e nam je spas? 

4. Š t o je'Papa Hrvatima? 

5. Kad će biti propast svi¬ 
jeta? 

6. C r v e n o selo. 

7. Crna velevlast. ■ 

A u posebnom je svesku opje¬ 
vana smrt Isusova, to je: 

8. Q o s p i n plač. 

Već kad tako poredamo sve te 

sveske jedan do drugoga, vidimo, 

kako je to vrijedno, zanimljivo i 

svakom korisno štivo. Mnogi i 

mnogi nam pišu pohvalna pisma. Od 
tih mnogih evo čujte, što jed'an od 

najoduševljenijih naših prijatelja piše 
iza sveska »Crna velevlast«: 

»To je zbilja prava pučka i za¬ 
ista dobra knjižica, kakvu samo za- 
željeti možemo. Kako sam bio veseo, 
kad sam je pročitao! Hvala Bogu 
dragom, da još ima ljudi, koji znadu 
zbilja pučki pisati! Istina, to je te¬ 
ško, to pisca više izmuči, nego da 
piše knjigu za Školovan j ljude. Zato 
i ima tako malo pučkih pisaca. Naj¬ 
bolji su se okupili oko ove naše jero- 
nimske dinar-štampe. Čovjeka, koji 
osjeća, što je pučki, silno razveseli, 
kad se nade, tko umije lijepo pučki 
pisati. To je pravi užitak čitati — 


kao da piješ bistri gorski izvor. To 
je dar vredniji od zlata i od ham- 
bara punih pšenice. Jer ne živi čo¬ 
vjek i narod samo od kruha. Ima 
narod i drugi glad: glad za duhovnim 
dobrima. Treba mu dati hljeba du¬ 
hovnoga, i to na način, koji će na¬ 
rod najradije primiti i usvojiti u 
svoju dušu. To. hvala Bogu. daju 
ove jeronimske knjižice po dinar, 
kojima neka Bog dragi dade, da se 
što više rašire!« 

ŠTO ĆEAIO DONOSITI OVE 
GODINE U NAŠIM SVESCIMA? 

Svaki svezak će opet obrađivati 
po jed'no važno pitanje iz našeg ži¬ 
vota. Tako ćete u slijedećem svesku 
čitati, kako se medu sve narode 
svijeta uvukao »Novi Antikrist«, koii 
hoće da sruši vjeru i Crkvu! Taj se 
zloduh uvukao i k nama Hrvatima* 
pa ga mora svaki upoznati. Zatim 
ćete čuti u jednom svesku. »Otkuda 
gospodarska kriza«, a to je ono, što 
nas sve toliko tare. osobito po se¬ 
lima. Iza toga ćete u jednom svesku 
čitati »Tko ie najveći narodni pri¬ 
jatelj«, pa nam je to važno znati 
osobito u današnje vrijeme, gdje se 
svi osjećamo, kao da nemamo pravih 
prijatelja. Onda će doći jedan sve¬ 
zak, u kojem ćete saznati, tko ruši 
obitelji u narodu i tko hoće. da 
ostane »Narod bez obitelji«. A bu¬ 
dući da narod bez obitelji ne može 
postojati, u tom ćemo svesku za¬ 
pravo saznati, tko hoće da naš na¬ 
rod propadne. I tako će se redati 
naši svesci jedan za drugim, jedan 
sve zanimljiviji i važniji od drugoga. 
Primajte ih zato rado, čitajte i dajte 
svima i svakomu, da ih pročita! 


BLAŽENI MARKO KRIŽEVČANIN 


NJEGOVO DJETINJSTVO I MLADOST. 

Rodio se Marko Križevčanin, koji je imao i drugo 
ime Stjepan, godine Gospodnje 1589. u Križevcima, u 
slobodnom i kraljevskom gradu, a nekoć u povijesti hr¬ 
vatskoga naroda i veoma znamenitom gradu. 

Marko Stjepan Križevčanin naše je gore list, on je 
Hrvat. Isticao je to on sam i u ono doba prije tri stotine 
godina, kad narodna misao nije bila +ako budna, kad su 
se naši pređi boreći se za prava Hrvatske s ponosom 
služili latinskim jezikom. Već na sveučilištu u Gracu, 
gdje je učio fiziku, upisao se 10. ožujka 1610. u sveuči¬ 
lišnu maticu: Marko Krizin Hrvat Križevčanin. A ka¬ 
snije, kad je došao u Rim u glasoviti zavod Germanikum, 
i ondje se na dva, tri mjesta pisao: Marko Stjepan Kri¬ 
zin (Križevčanin), Hrvat iz zagrebačke biskupije. 

Ne može se stalno znati, da li mu je prezime Krizin 
(Crisinus) porodično prezime — dakako polatinjeno — 
ili imade to prezime od rodnoga grada Križevaca (Cri- 
sium). Ako mu je prezime Krizin porodično prezime, 
enda je veoma vjerojatno, da je prezime njegove poro¬ 
dice, odnosno njegova oca bilo Križ. Kako su pak hrvat¬ 
ska prezimena do pred stotinu godina i više prevodili 
na latinski ili su im barem dodavali latinski svršetak, 
ne bismo se trebali čuditi, da su i Markovi roditelji, a po 
njima i Marko svoje hrvatsko prezime Križ prema ta¬ 
dašnjemu običaju pretvorili u latinsko Crisinum. I doista 

vidimo, da se naš Marko na sveučilištu u Gracu upisao: 
Marko Krizin Hrvat Križevčanin (Marcus Crisinus 
Croata Crisiensis), gdje kao da prezime Krizin hoće da 
istakne pred imenom svoga rodnoga grada. No pustimo 
to. Neka ovo pitanje riješe naši povjesničari. Za nas je 
dosta da znademo, da je blaženi naš Marko bio Hrvat, 
da je svijetlo Božje ugledao u hrvatskom giadu, u 
Križevcima, da je hrvatsko svoje podrijetlo isticao 
svagdje, gdje je to trebalo, i da je s ponosom isticao, da 
je Hrvat. 

0 samom djetinstvu Markovu znademo nažalost 
vrlo malo, ali iz onoga, što znademo o kasnijem životu 
njegovu, s pravom zaključujemo, da su mu roditelji mo¬ 
rah biti vrlo čestiti ljudi i dobri, kreposni, pobožni ka¬ 
tolici. Čitamo u životopisima Markovim, da su ga rodi¬ 
telji njegovi isprosili o,d Boga po zagovoru blažene Go¬ 
spe, pak su zato i njemu usadili u srce duboku pobož- 
nost prema prečistoj Djevici. Znademo sigurno, da je 
naš Marko cijeli život presvetu Djevicu Mariju osobito 
štovao i djetinjom je ljubavlju ljubio, pa je i u zadnjim 
časovima života, kad je krvnik zamahnuo mač, da mu 
odrubi glavu, sazivao slatka imena Isusa i Marije. 

Vrlo je vjerojatno, da su roditelji maloga Marka 
dali učiti kod kuće, pa je tako osnovne nauke prima© 
pod njihovim nadzorom i pod roditeljskom njihovom pa¬ 
skom. Marko je bio bistro dijete. To je pokazao i na 
višim naucima, gdje se svuda odlikovao velikom marlji- 
vošću i solidnim znanjem. 

MARKO NA VIŠIM ŠKOLAMA. 

Kad je kod kuće svršio potrebne nauke, da je mogao 
poći u više škole, ishodiše roditelji, da je bio kao pito- 
mac primljen u zavod, koji je 1602. u Gracu obnovio 
i proširio Ferdinand, onda još nadvojvoda Štajerske. Da 


BI. Marko Križevčanin 

taj zavod bude što bolje uzgajao svoje pitomce, predao 
ga je očima Družbe Isusove, jer su Isusovci već onda 
bili poznati kao vrsni uzgajatelji mladeži. Iz ovoga za¬ 
voda je naš Marko polazio sveučilište i ondje učio filo¬ 
zofiju, odabravši iz velikoga područja filozofije fiziku, u 
kojoj se želio što više usavršiti. Na sveučilištu je bio 
uvijek medu prvim đacima, pak je 1609. na javnom ispitu 
bio svečano proglašen Magistrom ili Doktorom filozofije. 

U svom uzgojnom zavodu, koji su po nadvojvodi 
Ferdinandu prozvali: »Ferdinandeum«, osnovali su Isu¬ 
sovci za mladež Marijinu kongregaciju s naslovom »Na- 
vještenja Marijina«. Marijina kongregacija je družba 
posebnih štovatelja Marijinih, koji se svečano sasvim 
posvete Mariji, Majci Božjoj, kao gospodarici i majci 
svojoj. U Marijinu kongregaciju primaju se samo po izbor 
ljudi, čestita i kreposna života. Radi li. se dakle o Ma¬ 
rijinoj kongregaciji mladića, primaju se u kongregaciju 
samo izabrani mladići, koji se odlikuju znanjem i kre¬ 
postima, koji doista žele služiti presvetoj Gospi. Možemo 
već dakle otale zaključiti, kako je morao biti krepostan 
naš Marko, kako je morao biti uzoran mladić, kad su ga 
primili u Marijinu kongregaciju, ma da nije još bio ni 
punu godinu dana u zavodu. Bio je upisan među članove 
kongregacije 26. kolovoza 1607. Dan, kad je bio prim¬ 
ljen u Marijinu kongregaciju, ostao je Marku u naj¬ 
ljepšoj uspomeni, pa ga je kasnije nazivao jednim od 
najljepših dana u životu. 

MARKO KRIŽEVČANIN U RIMU. 

Neki kažu, da su roditelji Markovi odredili sina 
svoga, da se posveti vojničkomu staležu. No Marka sa¬ 
moga nije srce vuklo u taj stalež. Bog je s njime imao 
druge planove, a volji se Božjoj pokorio ne samo Marko, 
već i bogoljubni njegovi roditelji, makar se u Marka 

nije zapravo radilo, da se pokori volji Božjoj, jer je 
volja Božja bila i njegova volja. Već na visokoj školi 
u Gracu osjeti veliko nagnuće k svećeničkom staležu. 
Nije ipak slijepo vjerovao tome nagnuću, nego je ozbiljno 
o tome razmišljao i posavjetovao se sa svojim poglava¬ 
rima, da li je to nagnuće doista čisto, da li to nagnuće 
dolazi doista od Boga. Htio je biti na čistom, da li možda 
ne želi biti svećenik iz kakovih drugih razloga, a ne 
da svom dušom služi Bogu i radi za spasenje duša. Kad 
se uvjerio, da ga Bog doista zove u svećenike, tek je 
onda odlučio odazvati se pozivu Božjemu, ali je prije još 
zamolio roditelje, da mu i oni dopuste posvetiti se bo¬ 
goslovnoj znanosti i prigrliti stalež svećenički. Kako 
već rekosmo, roditelji su rado na to privoljeli. 

Mladi Marko je tada obukao kleričko odijelo, postao 
je klerik, i to klerik zagrebačke biskupije. 

* 

Bit će dobro da ovdje pripomenemo, da je u ono 
doba današnja zagrebačka nadbiskupija bila samo bi¬ 
skupija. Stolicu zagrebačkih biskupa podignuo je na čast 
stolice Nadbiskupske i Metropolitanske Papa Pijo IX. 
Bilo je to godine 1852. A to je učinio za duhovno 
dobro vjernika kraljevina Hrvatske i Slavonije. Narod 
Hrvatske i Slavonije pokazao je u najburnijim vreme¬ 
nima, da je vjeran Isusu Kristu, u najtežim časovima 
branio je vjeru i Crkvu, pokazao je uvijek duboku po- 
božnost, tako govori Pijo IX. u Buli, kojom zagrebačku 
biskupiju — kako rekosmo — godine 1852. diže na čast 
nadbiskupije, te istodobno osniva crkvenu provinciju 
Hrvatskoslavonsku, u koju spadaju osim zagrebačke 
nadbiskupije biskupija đakovačka i senjska, te grko¬ 
katolika biskupija u Križevcima. Istom je Bulom Pijo 
IX. glavni grad Hrvatske i Slavonije, Zagreb, uzvisio 

na čast nadbiskupskoga i metropolitanskoga grada, a 
stolnu crkvu u Zagrebu, posvećenu na čast Majke Božje 
u nebu uzete, svetoga Stjepana i svetoga Ladislava, 
kraljeva Ugarske, uzvisio je na čast Metropolitanske 
crkve. U to je vrijeme na stolici zagrebačkih biskupa 
bio Juraj Haulik, kojega je 8. svibnja 1853. apostolski 
nuncij u Beču, nadbiskup kardinal Viale-Prela, u nazoč¬ 
nosti bana Jelačića i uz neizrecivo oduševljenje svih 
katolika Hrvata ustoličio u prvostolnoj crkvi zagre¬ 
bačkoj za prvoga nadbiskupa nove zagrebačke nadbi¬ 
skupije. Već godine 1856. imenovao je isti Papa Pijo IX. 
nadbiskupa Haulika kardinalom svete Rimske Crkve. 

* 

v Mislim, da cijenjenim čitateljima ne će biti krivo, 
sto smo se eto nešto udaljili od našega Marka. Dobro je 
dozvati sebi kadikad u pamet važne događaje iz lijepe 
prošlosti naše. 

Kad su glavari gradačkoga zavoda vidjeli, da njihov 
pitomac, u koga su tako divne sposobnosti, tako krasno 
znanje i duboka pobožnost, želi biti svećenik, zatraži 
rektor zavoda, 0. Grgur Rumer, za njega mjesto u 
glasovitom rimskom uzgojnom zavodu Germanikumu, 
koji je osnovao sam sv. Ignacije, utemeljitelj reda Družbe 
Isusove ili Isusovaca. Sv. Ignacije je želio, da se u ovai 
zavod primaju mladići, koji se odlikuju pobožnošću i 
umnim sposobnostima, pa kad svrše svoje nauke i vrate 
se u domovinu, da budu vazda stajali na braniku Kri¬ 
stove vjere i Crkve. Sv. Ignacije imao je pred očima 
ponajpače Njemačku, kojoj je Luter reformom svojom, 
krivovjerjem svojim, zadao teških rana, tako teških, te 
one i danas još nisu zacijelile. Iz naše Hrvatske bilo je 
mnogo vrsnih mladića u tom zavodu, koji su kasnije u 
životu bili na diku i ponos i zavodu i cijelomu hrvat¬ 

skomu narodu, iz prosiosti dosta je da spomenem zagre¬ 
bačkoga biskupa Martina Borkovića, a iz novijeg doba 
Vrhbosanskoga nadbiskupa Dra Josipa Štadlera, dra¬ 
goga našega svetoga biskupa Langa, a i mladi naš nad¬ 
biskup koadjutor uzgajao se za svećenika i svršio nauke 
u Germanikumu. 

Pitomei Germanikuma polazili su glasovito rimsko 
Gregorijansko sveučilište, a polaze to sveučilište i danas. 
Na tom sveučilištu uvijek su profesori najučeniji članovi 
reda Družbe Isusove, koje na važna ova profesorska 
mjesta zovu iz svih krajeva svijeta. 

Dakako da je Marko Križevčanin na preporuku tako 
uglednoga Isusovca, kakav je bio 0. Grgur Rumer, bio 
primljen u Germanikum. Odmah se zaputio u Rim i 
stupio u zavod 1. studenoga 1611. navršivši tek nedavno 
dvadeset dvije godine života. 

Kad je stupio u zavod, imao je da položi zakletvu, 
kako je polažu i danas pitomei, koji borave u zavodu na 
trošak samoga zavoda. U toj se zakletvi obvezuju, da 
će se nakon svršenih nauka odmah vratiti u domovinu 
i ondje raditi u duhu osnivača zavoda sv. Ignacija, da 
će se posvetiti duhovnoj pastvi, da ne će uzeti nikakove 
službe, koja se ne bi slagala s duhovnom pastvom... 
Ovu zakletvu mora svaki pitomac svojom rukom napi¬ 
sati i potpisati i predati je ravnatelju zavoda, a on je 
pohrani u arhiv, gdje se trajno čuva. U početku za¬ 
kletve napiše svaki pitomac svoje ime i prezime, na¬ 
rodnost svoju i iz koje je biskupije. Tako čitamo u za¬ 
kletvi, kako ju je svojom rukom napisao i potpisao naš 
Marko: »Ja Marko Stjepan Krizin, Hrvat iz zagrebačke 
biskupije...« Ova se zakletva Marka Križevčanina i 
danas čuva u arhivu Germanikumu. 

Marko Križevčanin imao je da u Germanikumu svrši 
četiri godine bogoslovskih nauka. 

Kako je u Gracu bio uvijek prvi, bio je Marko od¬ 
ličan đak i ovdje u Germanikumu. 1 vladanjem svojini 
i marljivošću svojom prednjačio je svima. Svima je bio 
i uzor pitomca i uzor đaka. Najjasniji dokaz divnih Mar¬ 
kovih duševnih sposobnosti i dubokoga znanja, sto ga 
je stekao u ovome zavodu, je činjenica, da je on bio iza¬ 
bran, kad je već bio svećenik, da javno, svečano, pred 
svim slušateljima sveučilišta,* pred svim profesorima i 
najodličnijim uzvanicima prelatima, brani čitavu bogo- 
slovsku nauku od napadaja, kojima su Markovo znanje 
kušali prvi učenjaci svete ove znanosti. Marko se ju¬ 
nački držao i pun znanja odbijao sve te napadaje na 
udivljenje svih onih brojnih slušatelja, koji su ispunili 
veliku dvoranu Rimskoga Kolegija, u kojem je bilo Gre¬ 
gorijansko sveučilište. 

Ovjenčan ovako znanjem i pobožnošću ostavio je 
Marko Križevčanin Germanikum 11. rujna 1615. i vratio 
se u Hrvatsku. 

Kako je bio pun duha Božjega i željan da što više 
uzradi za kraljevstvo Kristovo na zemlji, dao se odmah 
na posao, da dade vjernomu narodu, što je u Rimu pri- 
brao, čime je u Rimu obogatio um i srce. A to je mogao 
da i čini, jer je bio poslan u narod, da radi oko spasenja 
duša. No on se nije zadovoljio, da radi samo na jednom 
mjestu. Poput misionara zalijetao se sad amo sam tamo 
i živom, plamenom riječi progonio svako zlo, svaku 
opačinu, koja se uvukla u vjerni narod. I onda je ra- 
stjeravao razne zablude, svuda propovijedao kršćan¬ 
ske kreposti. 

Jasno je, da je svećenik Marko Križevčanin svetim 
svojim životom i učenošću svojom brzo izišao na glas 
ne samo u zagrebačkoj biskupiji, ne samo u svojoj Hr¬ 
vatskoj, već daleko i preko njezinih granica. 

MARKO KRIŽEVČANIN POZVAN U UGARSKU. 

Ugarska je u to vrijeme proživljavala veoma teške 
dane. Protestantizam, koji je poput orkana opustošio 
veliku Njemačku, zapljuskavao se veoma žestoko i u 
Ugarsku i tu haračio nemilice najprije među višim i 
nižim plemstvom i vlastelom, a onda i među običnim 
vjernicima. Nađe ii se vjera, koja pogoduje ljudskim 
strastima, slaboćama ljudskim, naći će odmah i pristaša. 
Katolička vjera, kako je lijepa, kako je divna, traži žr¬ 
tava, često puta velikih žrtava, a za žrtve se traže ljudi, 
potpuni ljudi. Zato vidimo, da nas na broj imade mnogo 
katolika, ali taj broj znatno pada, kad se radi o kato¬ 
licima, koji katolički i živu, koji katoličke svoje duž¬ 
nosti doista i vrše. Zato kad se pojavio protestantizam, 
našao je brzo pristaša baš stoga, što je pogodovao po¬ 
kvarenim ljudskim nagnućima. Ta sam začetnik njegov, 
Luter, odmah se okoristio vjerom, koju je propovijedao, 
i oženio se, makar je bio redovnik. 

Tako je bilo i u Ugarskoj. Mnogi plemići prigrlili su 
protestantske novotarije, jer su vidjeli, da će im uvelike 
koristiti, ako otpadnu od katolicizma i stupe među pro¬ 
testante. Kako pak su otpali od katoličke vjere mnogi 
vrlo bogati, vrlo ugledni plemići, Ugarska je stradala 
još više. 

Valja upamtiti i to, da je cijela Ugarska između Du¬ 
nava i Tise bila u to doba u turskoj vlasti. U Budimu 
je sjedio turski paša i u ime turskoga cara vladao zapo¬ 
sjednutom Ugarskom. Turska sila sezala je na istok do 
Jegara, a na zapad od Budima i Ostrogona do Požuna. 
Samo je gornja Ugarska bila slobodna od Turaka i pri¬ 
znavala Habsburgovce za svoje vladare. No ako je nisu 
podjarmili Turci, pustošili su je Luterovci i Kalvini već 
gotovo stotinu godina. Nezadovoljni plemići i uopće 
pristaše protestantizma neprestano su podjarivali neza- 




devoljnike protiv katoličke vjere i protiv kralja, jer je 
kralj bio katolik. Ovo podjarivanje, vječni nemiri i drugi 
politički razlozi urodiše vjerskim ratom, koji se započeo 
u Češkoj 1618. i trajao je cijelih 30 godina. U Češkoj se 
započeo, ali je domala zahvatio gotovo sve pokrajine, 
kojima su vladali Habsburgovci. Naročito je uzbunio 
protestante u Ugarskoj, koji su jedva dočekali čas, kako 
će srušiti kralja katolika i uništiti katoličku Crkvu. 

Još za Rudolfa II., koji je vladao od 1576.—1612., 
dobili su protestanti kraljevskim pismom »Majestat« 
mnoge i dosta velike povlastice. To je protestante uz¬ 
oholilo, oni su postali moćni, pa su se katolici za kralja 
Matije, koji je vladao od 1612.—1619., na te povlastice 
protestanata odnosno na njihovu premoć i oholost često 
tužili. Protestanti pak su se tužili na katolike, da im oni 
te povlastice uskraćuju, onemogućuju. Pače su pisali i 
knjige protiv katolika, napose pak protiv Isusovaca. U 
tim su knjigama objeđivali katoličke svećenike i Isu¬ 
sovce, da su oni krivi nemirima u Ugarskoj. Katolički su 
svećenici pomoćnici đavla, oni razaraju protestantske 
crkve, trijebe njihove propovjednike i rade svim sred¬ 
stvima za uništenje protestantizma. 

Ako su sve to i bile klevete, te su klevete našle 
među protestantima dosta pristaša, koji su time nahuc- 
kani mrzili iz dna duše na sve, što je bilo katoličko. 

■ U toj buni, u tom silnom metežu u čitavoj gotovo dr¬ 
žavi stupi na carski prijesto Ferdinad II., koji je već 
prije bio okrunjen za ugarskoga i hrvatskoga kralja i za 
kralja češkoga. Ferdinand je bio uzgojen u katoličkoj 
vjeri, te je bio katoličkoj Crkvi svim srcem odan. No 
kako su protestanti mrzili na katoličku vjeru, mrzili su 
svom dušom i na kralja Ferdinanda. Onaj isti dan, kad 
je Ferdinand bio izabran za njemačkoga cara, zbacili 
su ga Česi sa češkoga prijestolja, a za kralja su izabrali 

falačkoga izbornika Fridrika. Ugarski protestanti odmah 
su pristali uz Čehe. 

Najveći protivnik kralja Ferdinanda bio je u Ugar¬ 
skoj erdeljski knez Gabor Bethlen. Bio je to veoma bo¬ 
gat i silan velmoža, koji je paklenom mržnjom mrzio na 
sve, što je katoličko, a imao je i sredstava, da je mogao 
i iskaliti svoju mržnju. 

U tim i takvim prilikama postao je nadbiskupom 
ostrogonskim i primasom Ugarske Petar Pazmany. Bio 
je Petar Pazmany dijete protestantskih roditelja vrlo 
uglednoga roda. Kad mu je umrla majka, oženio se otac 
jednom katolikinjom, a ta je dala maloga Petra, kad mu 
je bilo devet godina, na uzgoj u jedan isusovački zavod. 
Tu je dječak uzljubio katoličku vjeru, poslije postao i 
Isusovac, a kad se ispraznila ostrogonska nadbiskupska 
stolica, isprosili su katolički plemići, pa i sam kralj od 
Pape, da im za nadbiskupa dade Petra Pazmanya. 

Bio je Pazmany svećenik svet, učen, svim srcem 
zauzet za stvar Božju, neutrudiv u liječenju rana, što 
ih je njegovoj nadbiskupiji zadao protestantizam. Baš u 
tom svome nastojanju pokazao se Pazmany velikim bi¬ 
skupom. Da mu u tome poslu pomažu, zvao je najugled¬ 
nije i najučenije svećenike sa svih strana, da propovi¬ 
jedaju, da brane nauku Kristovu, da je šire među 
narodom, koji je već bio dobrano zaražen krivovjerjem, 
makar još nije posve otpao od katolicizma. 

Tako je Pazmany došao i na našega Marka Križev¬ 
čanina i pozvao ga u svoju nadbiskupiju. Marko se 
pozivu odazvao i 1616. ostavio biskupiju zagrebačku, a 
nadbiskup Pazmany primio ga je među svoje svećenike. 

Kad je došao u ostrogonsku nadbiskupiju, bio je 
najprije, ali kratko vrijeme, profesor i ravnatelj sjeme¬ 
ništa u Trnavi. 

Ovo je sjemenište bilo prije u rukama Isusovaca, a 
kad su Isusovci 1567. godine sjemenište ostavili, pripalo 

je ostrogonskomu kaptolu. Kaptol se brinuo, da su rav¬ 
natelji toga sjemeništa uvijek bili najugledniji svećenica, 
pak se već i otale vidi, koliko su nadbiskup Pazmany i 
njegov kaptol cijenili našega Marka, kad su u njegove 
ruke predali taj zavod. 

U toj je službi Marko ostao samo kratko vrijeme, 
jer je već prvih dana prosinca 1616. postao članom 
ostrogonskoga kaptola, a dvije godine kasnije, 1618. Ar- 
hidjakon komoranski, a to je bila jedna od prvih časti 
u tom kaptolu. Tim imenovanjem postao je vikarom 
čitavoga komoranskoga arhidjakonata. Doskora pak iza 
toga izabrao ga kaptol i za upravitelja opatije Szeplak, 
koja je jedno vrijeme pripadala Benediktincima, a ka¬ 
snije Isusovcima, dok nije postala svojinom ostrogon¬ 
skoga kaptola. 

Opatija Szeplak bila je u gornjoj Ugarskoj nedaleko 
od grada Košića. 

Kad je Marko Križevčanin preuzeo upravu ove opa¬ 
tije u svoje ruke, morao je otići onamo i ondje se dulje 
vremena zadržati, da se upozna s prilikama opatije i 
povjereni sebi posao što bolje uredi. To je bilo u doba, 
kad je u Ugarskoj najviše kip jelo i spremao se ustanak, 
koji je kratko vrijeme iza toga 1 buknuo. 

Događalo se često, da su moćni susjedi opatije za¬ 
posjeli sad ovaj, sad onaj i komad njezine zemlje, pa je 
upravitelj opatije morao osobno s njima raspravljati i 
rješavati sporove, koji su time nastajali. Tako je eto 
Bog Gospodin u providnosti svojoj upravljao životom i 
Marka Križevčanina i doveo ga amo, gdje ga je čekala 
junačka borba i slavna pobjeda. 

SVE BLIŽE K POBJEDI. 

Marko je lijep.o i s uspjehom vršio posao, koji mu 
je kaptol povjerio. No njegovo srce, velika njegova lju¬ 

bav k Bogu gonila ga, da se latio i drugoga posla, koji 
je on držao mnogo važnijim, a to je bio dušobrižnički 
posao, posao oko spasenja duša onih, koji su bili pod 
njegovom vlašću. Biti kanonikom odličnoga ostrogon¬ 
skoga kaptola bila je velika čast, ali kad se radilo o du¬ 
hovnom dobru Kristovih vjernika, Marko nije gledao na 
svoju čast, već jedino na to, da što više koristi dušama 
Kristova stada, na koje su vrebali toliki grabežljivi vuci. 
On je vršio sve dušobrižničke poslove, propovijedao, 
ispovijedao, a Bog je blagoslovom svojim pratio gorljivi 
radTevnoga svoga službenika. Otpadnici od vjere Kri¬ 
stove jedni su se divili radu poniznoga kanonika, a 
drugi su mu se rugali, što se tako ponizivao — on, 
ostrogonski kanonik. 

Sam Marko, kako je bio čedan i nježan, nije ipak bio 
zadovoljan sa svojim radom. Držao je, da je to sve 
premalo, što radi, da bi morao raditi još više i još bolje, 
pak je zato zamolio kaptol, nega ga riješi službe i po¬ 
zove u Ostrogon, gdje će vršiti kanoničke svoje dužnosti. 

No Gospodin je htio, da Marko ostane na tom mje¬ 
stu, i da ga baš tu nagradi za krepostan i sveti život 
lovorikom mučeništva. 

Opatija Szeplak bila je — kako rekosmo — nedaleko 
od grada Košića. Marko je često puta dolazio u Košiće 
u raznim poslovima svoje službe. Tu je u Košicama upo¬ 
znao dva člana Družbe Isusove i sklopio s njima usko 
prijateljstvo. Bili su to Isusovci Melkior Grodec i Stjepan 
Pongrac. U Košicama je naime u kraljevskoj palači bo¬ 
ravio guverner cijeloga kraja, general Doczy. Doczy 
je bio dobar katolik, pak je želio, da se ova dva Isu¬ 
sovca brinu za duhovno dobro katolika, koji su još 
ostali u Košicama. 

Nedaleko Košića imali su Isusovci u Homoni svoj za¬ 
vod. 0. Stjepan Pongrac baš se spremao u liomonu, da 
ondje obavi godišnje svoje osamdnevne duhovne vježbe. 

Marko Križevčanin, koji je baš tih dana boravio u Ko¬ 
žicama i bio zajedno s ovo dvoje Isusovaca u kraljev¬ 
skoj palači, odlučio je, da i on obavi svoje duhovne 
vježbe i tako se pripravi za svetkovinu sv. Ignacija, 
koga je kao nekadašnji pitomac zavoda, koji je sv. Igna¬ 
cije osnovao, štovao djetinjom pobožnošću i zahvalom. 
Tako odoše Otac Pongrac i naš Marko u Homonu, a u 
Kožicama je ostao Melkior Grodec sam. 

Lako možemo sebi zamisliti, s kolikim je blago¬ 
slovom pratio Bog Gospodin rad ove dvojice svojih 
službenika u duhovnim vježbama i kakovo je obilje mi¬ 
losti izlio u duše i srca njihova. I ne sluteći pripravili su 
se sveti ovi svećenici na onaj čas, kad će doskora Bog 
tražiti od njih kao žrtvu sam njihov život, da to bude 
dokaz njihove vjernosti sv. Crkvi i ljubavi njihove prema 
Spasitelju svome Isusu Kristu. I doista primivši tolike 
milosti, okrijepljeni snagom Božjom vratiše se obojica 
na svoja mjesta: Stjepan Pongrac u Košiće, a Marko 
u svoju opatiju. 


ZORA DANA POBJEDE. 

Već smo spomenuli, da su onaj isti dan, kad je Fei- 
dinand II. bio izabran za njemačkoga cara, Cesi njega 
svrgli sa svoga prijestolja i da su za svoga kralja iza¬ 
brali Fridrika Falačkoga. Taj buntovni čin Ceha djelovao 
je i na Ugarsku, a osobito na protestante u Ugarsko]. 

Knez Gabor Bethlen, koji je bio saveznik čeških i 
njemačkih protestanata, htio je da brzo izrabi opći 
metež, koji je nastao svrgnućem Habsburgovca sa če¬ 
škoga prijestolja, pa sakupi vojsku od 40.000 dudi i 18 
topova i uđe 1619. iz Erdelja u Ugarsku. 18. koiovoza 
1619. pala je njegova vojska na debrecinsko polje, lom 
je zgodom izdao proglas na narod, u kom kaže, da je 
došao da oslobodi Ugarsku od jezuitskoga kralja, a vla¬ 

darskim dvorovima u inozemstvu upravi spis, u kojem 
iznosi sve nepravde, što ih je Ugarskoj nanio Ferdinand 
i njegova kuća. Odavle pak, iz Debrecina, pozvao je 
Bethlen sve, koji hoće da se s njime združe. Poziv nje¬ 
gov nije bio uzaludan. Mnogo mu se pridružilo plemića 



Grad Košiće u Slovačkoj, gdje je bi. Marko 
Križevčanin mučen u kući, koja je ovdje , na slici 
lijevo kraj crkve. 


protestanata, a osobito su brojne čete poveli sobom 
Đuro Szecsy i Đuro Rakoczy. 

A kako je Bethlen s tim svojim saveznicima oslo¬ 
bađao Ugarsku? 

Glavna je zadaća te vojske bila, da navaljuje na 
katolike, a osobito na svećenike, da plijeni i pali kato- 

ličke crkve i samostane, da muči sve, za koje budu znali, 
da su odani Crkvi, Bogu i kralju. Mirko Thurzo, jedan 
od Bethlenovih vođa, dobio je od samoga Bethlena po¬ 
sebno ovlaštenje, da slobodno zaposjedne crkvena do¬ 
bra kao i dobra katoličkih samostana. Možemo sebi 
predstaviti, kako je ta pobješnjena rulja puna paklene 
mržnje na katolike vjerno i savjesno vršila naloge svojih 
gospodara. Bethlenovi vojnici palili su samostane i 
crkve, a redovnike i svećenike zlostavljali i mučili su 
najgroznijim mukama. 

Glavni grad sjeverne Ugarske bile su Košiće. Ko¬ 
šiće su odmah pristale uz Lutera i njegovu nauku, pak 
su uzalud nastojali i tadanji ostrogonski nadbiskup, pa i 
sam kralj Rudolf II., da se grad opet vrati Crkvi Kri¬ 
stovoj. Što više, žitelji Košića, koji su s početka bili 
nepomirljivi Luterovci, Luterani, kasnije su se promet- 
nuli u oduševljene Kalvine. I sada, kad se približavala 
gradu Bethlenova vojska, većina u gradskom vijeću bila 
je kalvinska. Ali kraljev zapovjednik u Košicama vojni 
i civilni bio je — kako već znademo — katolik Andrija 
Doczy. 

Bethlen je brzo napredovao sa svojim četama, pa 
su se prve čete Bethlenove vojske već 3. rujna 1919. 
pojavile pred Košicama. Bili su to pješaci i nekoliko 
konjanika. 

Kad se Bethlen stao približavati Košicama, pohitise 
u grad i naš Marko, a i Pongrac, koji je u to vrijeme 
bio izvan grada. U Košicama nađoše Melkiora Grodeca, 
koji je već bio u gradu. Sada je i kanonik Marko Kri¬ 
ževčanin stanovao zajedno s oba Isusovca u kraljevskoj 
palači, u kojoj je kraljev guverner Doczy ustupio Isu¬ 
sovcima dvije sobe tik do kućne kapelice. U toj kapelici 
vršilo je kršćansku svoju dužnost ono malo vjernika, 
što je još u Košicama ostalo, jer su sve katoličke crkve 
zaposjeli kalvini i protestanti. 

Bethlenove čete, koje su došle pred vrata Košića, 
vodio je Rakoczy, desna ruka Bethlenova. 

Kad su Bethlenov čete svanule pred Košicama, iza- 
slalo je gradsko vijeće nekoliko vijećnika, da ih zapitaju, 
zašto su došle. Vođa tih četa odgovori, da je to Bethle¬ 
nova vojska, ali nije došla, da učini gradu bilo što na 
žao, već jedino za to, da osveti nepravde, što ih prote¬ 
stantima načiniše papisti, to jest katolici, i da im vrate 
slobodu, koju su papisti pogazili. Napose je vođa vijećni¬ 
cima naglasio, da ne će ništa učiniti ni gradu ni građa¬ 
nima, ni imovini njihovoj, ako mu predadu generala 
Doczya, koji je uzrok svim nemirima i nepravdama. 
Brzo je došlo i drugo ođaslanstvo gradskoga vijeća, pa i 
njima rekoše, da se ne će oružja ni latiti, ako im pre¬ 
dadu generala Doczya i katoličke svećenike, koji borave 
u gradu. Kako su gradski vijećnici bili gotovo svi prote¬ 
stanti, a i podjarivao ih na to protestantski propovjednik 
Petar Alvinczy i senator Ivan Rayner, odlučili su otvoriti 
Bethlenovoj vojsci gradska vrata. Uzalud se izdaj¬ 
ničkomu tomu zaključku opirao odvažni general Doczy, 
vijećnici ga nisu slušali. Na to odluči, da će se oruža¬ 
nom silom oprijeti neprijatelju. 

Propovjednik Alvinczy i senator Rayner poslaše 
ođaslanstvo k Bethlenu i zamoliše ga, neka samo osvoji 
grad. To će mu lako uspjeti, jer je većina grada kalvin- 
ske vjere, a general Doczy ne će mu se moći oprijeti, 
jer ima premalo vojske. 

Bethlen odredi, neka Rakoczy osvoji Košiće. Dade 
mu za to 18.000 vojnika. Sad se stao Rakoczy prijetiti: 
ne će poštedjeti ni djece ni staraca, ni iste nejačadi na 
prsima majka, ako mu se grad odmah ne preda. General 
Doczy stao se spremati s ono malo- vojske, što ju je 
imao u gradu, da otkloni pogibao, koja je gradu prijetila. 
Nažalost i taj neznatni broj vojske bio je već okužen 



















20 


koje krivom protestantskom naukom, koje neprijatelj¬ 
skim novcem, drugi su pak bili zastrašeni brojem i pri¬ 
jetnjama neprijatelja. Kad je Doczy svojim vojnicima 
zapovjedio, da se opru neprijatelju, digoše se vojnici 
protiv njega. Tako je vjernomu tomu kraljevu vojniku 
bilo jasno, da će za kratko vrijeme biti izručen na milost 
i nemilost krvnomu svome neprijatelju. To se doista i 
zbilo. Njegovi su se vojnici združili s odmetnicima i to¬ 
pove, koji su na gradskom trgu bili na obranu grada, 
okrenuše proti kraljevoj palači, u kojoj je Doczy bo¬ 
ravio, provališe u palaču, uhvatiše generala i svezanoga 
dovedoše pred Raikoczya. Rakoczy ga dade okovati u 
lance i posije Bethlenu. 

Isti je dan Rakoczy ušao u Košiće, a da nije ispalio 
nijednoga hica. Košiće su se predale Bethlenu 5. rujna 
1619. Time je bila zapečaćena sudbina našega Marka i 
drugova njegovih Isusovaca Melkiora Grodeca i Stje¬ 
pana Pongraca. 

MUČENIČKA SMRT BOŽJIH SLUŽBENIKA. 

Kad je Rakoczy unišao u grad, poslao je četu od 
deset vojnika, da paze na tri ova svećenika, koji su bih 
u kraljevskoj palači, da ih strogo drže zatvorene. Ni¬ 
jedan od njih nije smio izači, ali nitko nije smio doći ni 
k njima, da s njima razgovara, da im bilo što donese: 
hrane, listova ili bilo kakovih vijesti, Tako strogom na¬ 
logu začudiše se svećenici, pak je Pongrac prosvjedovao 
kod Rakoczya, što ih je stavio u strogi zatvor, jer oni 
ne osjećaju na sebi nikakove krivice. Ako ima protiv 
njih i sjenka kakove sumnje, spreman je odmah staviti 
se pred sud. Neka im se zato dopusti, da mogu izaći i 
vršiti kod katolika svetu službu, i onima, koji to trebaju, 
da mogu dijeliti utjehe svete vjere. Rakoczy mu pod¬ 

rugljivo poruči, neka se samo malo strpi, pak će vidjeti, 
što se ima učiniti. 



i / 


BI. Marko Križevčanin (lijevo), bi. Melkior Gro- 
dec (u sredini) i bi. Stjepan Pongrac (desno), 
koji su zajedno poginuli mučeničkom smrću. 


U to se sastane gradsko vijeće, u kojem su glavnu 
riječ vodili senator Rayner, koji je bio odvjetak roda 

plemenita, ali čistokrvni okrutni kalvin, a s njime već 
nam poznati propovjednik Alvinczy. Ta dvojica su svim 
silama nastojali, da se poubijaju svi bez razlike katolici. 
No većina umjerenih vijećnika ipak se zgražala nad ta¬ 
kovom okrutnošću i nakon duge prepirke pobijedi 
stranka, koja je bila za to, da se grad ne okalja krvlju 
tolikih nevinih ljudi. Treba se držati onoga, što je rekao 
Rakoczy prije nego je ušao u grad, da će građani, pa 
bili oni i papisti (katolici), ostati pošteđeni. No da se 
ipak utiša žeđa ove dvojice bijesnih kalvinista za kato¬ 
ličkom krvlju, neka im se predadu u potpunu vlast tri 
svećenika, Marko Križevčanin, Melhior Grodec i Stjepan 
Pongrac. Na to je pristao i Rakoczy. 

Dok se sve to zbilo u gradskoj vijećnici, vojnici, koji 
su čuvali svećenike, zatražiše od njih, neka im dadu klju¬ 
čeve od kapelice. Ključi su visjeli na jednom klinu. Jedan 
ih vojnik skine i zaputi se prema kapelici. Kad je 
Pongrac vidio njegovu nakanu, reče mu: »Pazi prija¬ 
telju, da ne obeščastiš stvari svete, koje su posvećene 
za službu Božju,« a vojnik mu se naruga: »Pazi ti na 
sebe i na svoj život. Za druge stvari nemaj ti Više brige.« 
Na to otvoriše vrata i stanu grabiti sveto ruho, posuđe, 
sve, što su našli. Kad su kapelicu sasvim orobili, stadoše 
tražiti od utamnjčenika i prijetiti im, neka im dadu sav 
novac, što se čuva u kapelici.'Za nagradu im porugljivo 
obećaše, da će im dati prilike, da pobjegnu. Isusovci im 
rekoše, da novaca nemaju, jer njih veže zavjet svetoga 
siromaštva, a dosele su živjeli od milostinje pobožnih 
građana. Pokazali su im siromašno svoje odijela ne¬ 
koliko knjiga i rukopisa, što su imali. To je sve njihovo 
blago. Marko se više iz ljubavi prema svojim prijate¬ 
ljima Isusovcima pokazao spremnim dati vojnicima no¬ 
vaca. Ali kako nije imao kod sebe, koliko su tražili, obe¬ 
ćao im je, da će im isplatiti sve obilno, ako ih svu trojicu 
puste na slobodu. Vojnici su se smijali, kad su čuli uvjet, 


23 


i uzevši sobom sveto ruho i odijelo Isusovaca, spremiše 
se, da će otići, i rekoše svećenicima: »Pripravite se na 
smrt.« »Za što?« zapitaše ovi. »Jer ste papisti,« odgovo- 
riše vojnici. »Sutra ćete vidjeti.« A na to će Pongrac pri¬ 
rođenom sebi odvažnošću: »Ako nam je umrijeti, što 
smo katolici, pripravni smo umrijeti već sada,« i ski¬ 
nuvši gornje odijelo pokaže vojnicima goli vrat. No 
vojnici sada još nisu smjeli učiniti ništa, z^to odoše. 

Za sve ove potankosti saznalo se kasnije od onih 
istih, koji su u tom sudjelovali, a vijesti o tom tako su 
se proširile, te ih pripovijedaju svi povjesničari, koji opi¬ 
suju smrt ove trojice svećenika. A Josip Eperjeszv, 
koji je bio čuvar i sakristan kapelice u tom kraljevu 
dvorcu, sakrio se u obližnju sobu i promatrao je potajno 
sve, što se zbivalo u sobama utamničenika, kad su ostali 
sami. Poslije je česte znao plačući pripovijedati, kako 
su svećenici dobro znali, što ih čeka, pa su se zato, kad 
su bili sami, bacali na koljena i vruće se molili Bogu, 
presvetoj Djevici Mariji i nebeskim svojim zaštitnicima, 
neka im budu u pomoć u skoroj teškoj borbi. Jedan su 
se aVugomu ispovjedili, a bodrili se međusobno, da ostanu 
postojani u vjeri, makar imali pretrpjeti i najgroznije 
muke. Makar su bili već sasvim tjelesno skršeni i po¬ 
trebni počinka, ostali su budni i u molitvi čekali teške 
časove, što će doći. * y 

Kad je Rakoczy saznao, kako su ti svećenici stalni 
i čvrsti u vjeri, strašno je uzbjesnio i odlučio da izvede, 
što je nakanio. Uznastojao je ipak, da kanonika Marka 
Križevčanina predobije za sebe, da ga nekako spasi. Do 
dvojice Isusovaca nije mu stalo. Pošalje zato k njemu 
u petak ujutro jednogaiod najvjernijih svojih pouzdanika. 
Kad je taj unišao u sobu, gdje su bili svećenici, po¬ 
zdravi ih s nekom učtivošću, a onda reče Marku, da ga 
šalje k njemu Rakoczy i drugi plemići, koji su spremni 
spasiti mu život. Dat će mu u vlasništvo sve zemlje 

Szćplačke opatije, dat će mu i najviše časti, samo neka 
pristane uz njih, neka se prizna kalvinistom. 

Kad je Pongrac čuo, što taj čovjek govori, prekori 
ga i nazove đavolskim njegov pokušaj, zavodljivu nje¬ 
govu ponudu, ali se i vrlo zabrine, da se ne bi možda 
Marko uskolebao u svojoj postojanosti, da ne bi tim za¬ 
vodnicima nasio. Zato plane svetim žarom i mjesto 
Marka on izaslaniku odgovori, da mu se čini, da je Đuro 
Rakoczy preuzeo ulogu đavla, kad kuša Marka navesti 
na otpad od Krista i od svete njegove vjere. Neka samo 
drži oteta crkvena dobra, ali neka ne kuša iščupati iz 
kanonikova srca svetu njegovu vjeru. »Mi smo odlučili.« 
doda »da ostanemo svi u vjeri čvrsti, i za vjeru spremni 
smo,'ako ustreba, poći i u smrt. U vašim je rukama nas 
život, a nama ostavđe barem Krista i sveti njegov 
zakon.« 

Kad je Marko čuo, što u njegovo ime govori Pon¬ 
grac, bilo mu je gotovo žao, jer je mislio, da je 0. Pon¬ 
grac posumnjao u njegovu postojanost i čvrstoću, kad ga 
je stao kao braniti, za to prekine Pongraca: »Oče,» reče 
mu, »ovo Odaslanstvo se tiče mene jedinoga. Pustite me 
da kažem, što ja mislim.« Na to se okrene k odaslaniku. 
»Recite Rakoczyju i drugoj gospodi, da ja znadem, ko¬ 
liko moram imati cbzira prema njima. Dobra, što mi 
nuđaju, nisu moja d?bra, da bih ja mogao s njima raspo¬ 
lagati i prepustiti ih komu drugomu, ali nisu ni njihova, 
da bi ih oni mogli meni pokloniti. Ta dobra pripajJaju 
ostrogonskomu kaptolu, to su dobra Crkve, to je baština 
Isusa Krista, koja se ne može oteti bez svetogrđa i ne¬ 
pravde. Što se pak tiče moje vjere, recite, da ne po¬ 
znam nijedne druge vjere, koja bi bila prava vjera, zato 
sam pripravan i tisuću puta radije umrijeti, nego li je 
izdati.« Na odvažne o\ e riječi izaslanik zašuti i ode, da 
kaže Rakoczyju, što je čuo, Rakoczy je još jače planuo, 

kad je čuo, kako ga je Marko odbio, i odluči smjesta pro¬ 
vesti svoj naum. . . , .... 

Otkad su ih vojnici čuvali, nisu utamničenja dob . 
ni korice kruha ni kaplje vode, zato su ih stali strasno 
mučiti glad i žeđa Bio je petak. Jadni ljudi zamoliš 
vojnike 8 neka Trn makar dadu komadid kruha i času 
vode. Jedan vojnik stao im se rugati, pa im baci komad 
nečena mesa- »Evo, vam, živine, evo vam hrane. Jedite.« 
Kad su "večerici vidjeli, da je vojnik to učinio a i prezira 
na vjeru i crkveni zakon — bio je, rekosmo, petak 
nisu se htjeli ni dotaći mesa, a ni vode im okrutnici ne 
htjedoše dati i uživali su već u ovim mukama svoj 
žrtava. 

Poslije ponoći između 6. i 7. rujna ^dođe u kraljev¬ 
sku palaču, u kojoj su bili zatočeni naši svećenici, ne¬ 
koliko Rakoczyjevih vojnika s upaljenim bakljama < 
vodio ih neki Ivan Lajos. S tim vojnicima došla su i 
neka gospoda. Da li su bili poslani od Rakoc z yja ih su 
đo«li iz vlastite pobude, možda iz radoznalosti, nije 
stnino. Medu njima su bili i senator Rayner i propovjed- 
nik protestantski Alvinczv — dolična pratnja krv.i . 
Čini se, da su se Rayner i Alvinczv jos uvijek nadali, 
da će Marka možda ipak moći nagovoriti, da se odr 
svoje vjere. 

Kako već jednom rekosmo, guverner Doczy do¬ 
značio je Isusovcima Grodecu i Pongracu u kraljevskoj 
palači za stanovanje dvije sobe sasvim u W zini kape 
lice Jednu su sobu Isusovci ustupili kanoniku Marku 
Križevčaninu, kad je iz opatije Szeplak dolazio u Košiće. 

Došavši vojnici pred sobu, u kojoj su bili Isusovci, 
stadoše silno udarati na vrata i vikati, neka im se otvore. 
Otac Pongrac im ih otvori. Jedan od vojnika, a 
baš Lajos udari odmah Pongraca željeznim buzdova¬ 
nom u prsa tolikom silom, da je Pongracu zastao dah 

1 °. n . se sru šio na peć, koja je bila vi blizini. Sad su pro¬ 
valili u sobu i ostali vojnici i navalili kao zvijeri na 
svoje žrtve. Stadoše ih odmah nemilice udarati rukama 
i nogama, ćuškati ih. a onda im skinuše odijelo, svezaše 
mi ruke i udarahu ili puškama po sbolnini dijelovima 
tijela, i tako^ ih osakaćivahu praveći besramne šale. Ne da 
se i ne može sve reći, što su s jadnim tim svećenicima 
..t’v.^zdušnici, izgovarajući kod toga najbesram¬ 
nije riječi. Mučenici su sve te grozne muke snosili bez 
ijedne riječi prikora, tek su vruće sazivali presveta 
limena Isusa i Marije. 

_ Kad su ti krvnici iskalili svoj bijes na tim dvjema 
žrtvama, ostavili su ih sve krvave i izmučene i baciše 
se u drugu sobu, gdje je bio naš Marko, i stadoše mu¬ 
čiti i njega, kako su mučili ovu dvojicu. 

Dok su krvnici mučili Marka, oni, koji su došli s 
njima, stadoše ga nagovarati, neka imade smilovanja sa 
samim sobom. Zašto se ne bi i on pridružio njima, da 
s njima radi za dobro zajedničke im domovine. Zašto 
se opire njima, koji rade samo za to, da domovinu oslo¬ 
bode iz tuđinskoga ropstva? Marko im odvažno odgo¬ 
vori, da se on ne opire onima, koji rade za dobro do¬ 
movine, pače on s njima zajedno i osjeća i misli. Kad 
je Otac Pongrac čuo, što to Marko odgovori, makar je 
.stenjao u strašnim bolima, što su mu ih krvnici zadali, 
pobojao se. da ne bi možda Marko klonuo pod težinom 
•muka i od straha pred smrću, ili da ne bi makar i na 
oko samo privolio uz njih i priznao se kalvinistom, 
■onako ležeći na zemlji sav obliven krvlju i pritisnut te¬ 
škim mukama povika, koliko je samo mogao: »Nikada, 
■nikada, gospodine kanoniče. ne pristanite uz njih i ne 
ostavite nikada zastave Kristove, da za ljubav k bijed¬ 
nomu i prolaznom zemskomu životu stupite u tabor 
Kristovih neprijatelja.« Marko je odmah shvatio, da je do¬ 
bri Isusovac krivo shvatio njegove riječi, pa ga utješi 

i glasno reče, da mu nije došao ni na um takav kuka¬ 
vičluk. On se slaže samo s onima, koji istinski žele do¬ 
movini dobro i rade za pravo dobro domovine, to jest 
za jedinu pravu vjeru, za jedino istinitu vjeru u Isusa 
■Krista S njima je jedino on voljan raditi, jedino njih 
podupirati. Sad je Otac Pongrac bio miran i predao se 
opet svojini bolima tražeći utjehe u Isusa i Marije. 

Ali ne pustiše Oca Pongraca na miru opaki pratioci 
krvnika, koji su još jače uzbijesniH protiv njega, kad 
su ga čuli, što je govorio Marku. Zatražiše od njega, 
■neka im odmah izruči , dopisivanje njegovo s grofom 
Drugetkom iz Honione, neka im izruči sva ta pisma. 
Ta su pisma tobože radila o uroti katolika protiv kal- 
vinista. Htjeli su svakako od njega saznati, što je sa¬ 
vjetovao Drugethu, što su uopće snovali protiv Bethlena. 
Svu ovu zavjeru, ove listove izmislio je i glasove o tome 
širio opaki Alvinczy, da se kako tako ispriča okrutna 
smrt, kojom je baš on htio da se kazne ovi katolički 
svećenici. Pongrac, koliko je mogao, odvažno reče, da 
ne zna ništa o kakovoj zavjeri, da nema o tom nikakovn 
pisama, niti je bilo kada što čitao o toj stvari. On je 
bio nedavno u Homoni, ali u sasvim drugom poslu. Po¬ 
zna vrlo dobro Drugetha. To je čestit čovjek, vjeiau 
Bogu i svome kralju. Nikada nije čuo iz Drugethovih 
usta ma bilo jednu riječ 0 ' kakovoj uroti, a niti o kako- 
vim planovima, kako bi se imalo pomoći vladaru. Sve 
to neka traže od grofovih savjetnika i od njegovih bliž¬ 
njih. Neka traže i neka iznesu ma kaki dokaz za taj 
zločin, a on je, Pongrac naime, spreman odgovarati za 
to pred sudom, i pronađe li se i dokaže, da je kriv, pii- 
mit će svaku kazan. Odvažan taj odgovor još ih više. 
razbjesni. Jedni stadoše tražiti po sobi. ne bi li našli 
kakovo pismo, da mu dokažu krivnju, a drugi ga počeše 
nagovarati, neka se ipak predomisli, pa neka samo jod¬ 
nom riječju pokaže, da pristaje uz njih, pa će spasiti 
















život. Sve je bilo uzalud. Na to odoše, a žrtve prepu- 
stiše sasvim samovolji krvnika. 

Sada se krvnici opet dadoše na grozni posao. Po¬ 
češe žrtve iznova mučiti. Odrezaše Pongracu nos i uha 
i turiše mu ih u usta, da ne bude mogao zazivati Isusa 
i Mariju. Onda mu kokotom na puški prelomiše na ruci 
prst za prstom, a kad su ih prelomili, zdrobiše ih. Na¬ 
pokon mu baciše oko glave uže i njime ga tako stisnuše, 
te su mu gotovo iskočile oči, a on jadnik molio je za 
njih Isusovim riječima: »Oče, oprosti im, jer ne znaju, 
što čine.« 

Kako se iz nekih starih slika može razabrati, čini 
se, da su tako užetom svezali i Marka, a i Grodeca. 

No sve to krvnicima još nije bilo dosta. Stadoše ih 
mučiti još strašnijim mukama, a stadoše jednako mu¬ 
čiti svu trojicu. Svoj trojici svezaše čvrsto ruke ispod 
dlana, a onda ih gole i oblivene krvlju objesiše za tram 
soh 5 ; a za noge im privezaše teške utege, kako su nekoć 
to činili krvnici mučenicima u prvo vrijeme kršćanstva. 
Na to su ih gorućim bakljama palili po svem tijelu, pa 
je na nekim mjestima meso posve izgorjelo tako, te su 
se pokazale gole kosti. U silnim bolima sveti su muče¬ 
nici uzdisali i jaukali i neprestano sazivali sveta imena 
Isusa i Marije. 

Sve, što smo eto pripovijedali o strahovitim mu¬ 
kama, kojima su Bethlenovi krvnici mučili hrabre ove 
junake za vjeru Kristovu, poslije su zakletvom potvrdili 
susjedi, koji su^te noći iz svojih kuća slušali jecanje i 
plač svetih mučenika, a i kletve okrutnih krvnika nji¬ 
hovih. 

U raznim arkivima u Ugarskoj imade pisama iz 
onoga doba, u kojima se opisuje točno, kako su bili mu¬ 
čeni vjerni ovi svećenici Božji. Ta su pisma većinom 
pisana njemački i opisi tih pisama slažu se u tančine 
sa svime, što smo eto mi napisali o mučenju njihovu. 

Budući da se već približavalo jutro i počelo svitati, 
a krvnici su već i sami udovoljili svojoj okrutnosti, od¬ 
lučili su, da dokrajče okrutni svoj posao. 

Najprije su ih spustili na zemlju više mrtve nego 
žive, a onda su ih udarali po svem tijelu, a napokon su 
Marku Križevčaninu i Melkioru Grodecu odrubili glavu, 
i bacili njihova tjelesa i glave u obližnji zahod. Stjepanu 
Pongracu nisu otsjekli glave — možda radi nezgodnoga 
položaja, kako je ležao — nego su ga teškim nekim 
predmetom udarili dva puta po glavi, a onda su i njega 
bacili u zahod, misleći, da je mrtav. 

Kad se sasvim razdanilo, ostavili su krvnici kraljev¬ 
sku palaču. 

Stjepan Pongrac nije još bio mrtav, nego je u stra¬ 
šnim mukama u onom nečistom, smradnom mjestu iz- 
disao i jaukao. Sakristan kapelice Eperjessy čuo je taj 
jauk, privukao se k jami i pitao, tko to jauče. Pongrac 
mu se javi, da je to on, i zamoli ga, neka ide k plemiću 
Hoffmannu i zamoli ga, da mu iskaže ljubav i izvadi ga 
iz te jame i smjesti bilo kamo, da bude manje trpio. 1 aj 
je Hoffmann bio visoki činovnik, a iskren katolik. Eper- 
jessy odgovori Pongracu, da se ne usuđuje kamo izaći, 
jer i njega traže, da ga ubiju, a i Hoffmann je već ubijen. 
Čuvši to Pongrac i vidjevši, da se od ljudi ne može više 
nadati nikakovoj pomoći, zatraži je s to većim pouzda¬ 
njem od Boga, i počne bodriti Eperjessyja, neka se ni¬ 
kako. ne odreče Krista i svete njegove vjere ni iž straha 
pred mukama i pred smrću. Mi ćemo, doda, — nadajmo 
se — za kratak čas poletjeti u nebo i ondje naći dragoga 
Isusa. 1 ti si vojnik velikoga toga kapetana, bori se ju¬ 
nački i dobit ćeš vječnu nagradu. To rekavši i opet 
zazove slatka imena Isusa i Marije, da mu budu u po¬ 
moći u času smrti. U groznim tim mukama ostao- je 
Stjepan Pongrac neko dvadeset sati, kad su tukli prvi 

satovi nedjelje 8. rujna, dan svetkovine narođenja Ma- 
rijina. 

Sve se to zbilo 7. rujna 1619. 

POSLIJE MUČENIČKE SMRTI NAŠIH UGODNIKA 
BOŽJIH. 

Kad se Kožicama pronijela vijest o okrutnoj smrti 
rojice katoličkih svećenika i kad se saznalo, kamo su 
krvnici pobacali njihova tjelesa, mnogi su se i sami 
protestanti postidjeli. No pobožnoj gospođi Sofiji Ga- 
đoczy i drugim nekim gospođama uspjelo je, da dođu 
1 11 ° ne . s °b e ’ £di e su blaženi ovi mučenici bili mučeni, 
a vidjele su također i mjesto, kamo su bila bačena nji¬ 
hova tjelesa. Tjelesa oblivena krvlju ležala su u zahod- 
” 0J . J . a ™j echl ° na drugom. Vidjevši to odlučiše poći 
fen. 1 kosickoga suca, da preko nje ishode, da sudac sve 
o javi Senatu. Senat doista naloži javnomu gradskomu 
krvniku, neka tjelesa izvadi iz nečistoga mjesta i 
stavi,ih drugamo, na mjesto pristojnije. Krvnik to učini 
i smjesti ih i opet jedno na drugo u istoj jami u jedan 
kut, koji nije bio tako izložen nečisti, a onda je navalio 
na njih trošan zid, d a ih tobože tako sahrani. 

Kad je taj čovjek, koji je bio javni gradski krvnik, 
vidio, kako su iznakažena tjelesa tih jadnih svećenika, 
rekao je javno, da su mučitelji njihovi groznije morali 
mučiti ove ljude, nego bi to učinio on, kojemu je to 
zanat. 

Tu su, na tom mjestu, ostala tjelesa blaženih muče¬ 
nika neko sest mjeseci zaboravljena, bez ikakove časti 
Tada su katolici zamolili Bethlena, koji je međutim po- 
stao gospodar Košića, neka im dopusti mučenike ove 
odanle dignuti i sahraniti ih na časnom kom mjestu Ali 
Bethlen im je molbu odbio. Bojao se sramote, koja bi opet 

pala na njegovu kalvinsku sektu radi nedostojnoga i 
groznoga umorstva, a bojao se pred svojim kalvinima i 
toga, da ne da katolicima prilike, da slave slavlje ča¬ 
steći bilo kako tri ova mučenika. 

Nekako u ožujku 1620. dođe u Košiće palatin kra¬ 
ljevstva, grof Sigismund Forgach. Poslao ga kralj Fer¬ 
dinand II., da s Bethlemom pregovara i uredi neka po¬ 
litička pitanja. S palatinom je došla i žena njegova Ka¬ 
tarina Palfy. 

Bethlen, koji se u Košicama vladao kao vladar, po¬ 
zove palatina i njegovu gospođu, a i drugu gospodu, na 
svečanu večeru, koju je priredio u kraljevskoj palači, 
u kojoj je stanovao. Dakako da se tom zgodom i ple¬ 
salo. Bethlen zamoli palatinovu gospođu, da s njim pleše. 
Ali se ona ispričala i nije htjela s njime plesati. Ispričala 
se na prvu molbu, ispričala se i kasnije više puta. No 
kad je Bethlen nije prestao moliti, plemenita gospoda 
pomisli, da će mu učiniti po volji, ali da će zatražki od 
njega također uslugu. Što je zamislila, to je i učinila. 
Prihvati Bethlenovu ponudu, ali pod uvjetom, da joj 
izruči tjelesa trojice prošle godine umorenih svećenika, 
da ona učini s njima, što bude htjela. Bethlena je ova 
molba iznenada zatekla, pa je nije mogao odbiti. Dopu¬ 
stio je, što je molila, ali tjelesa će se smjeti izvaditi i 
prenijeti jedino noću i potajno. 

Gospoda je na to pristala i tako doista učinila. Ali 
kad je došla s drugim nekim pobožnim osobama do 
mjesta, gdje su bili mučenici sahranjeni, vidjela je, da 
ona sama ne će moći izvaditi njihovih tjelesa. Dozove 
zato onoga istoga krvnika, koji ih je tu sahranio, i tek 
s njegovom pomoću dođe do dragocjenoga blaga, što ga 
je tražila. Dade tjelesa čisto oprati, umota svako tijelo 
za sebe u svilene plahte, i svako tijelo stavi u svoj 
lijes, i dade ih otpremiti u vilu svoga muža nedaleko 

Košića, zvanu Also-Sebes. Tu ih sahrani do velikoga 
oltara u kapelici, koja je bila posvećena Blaženoj Gospi. 
Ali nedugo poslije toga dade ih prenijeti u Hertnek, 
grofovo imanje, i ondje sahrani na časnome mjestu. Bit 
će da je to učinila od straha pred kalvinistima. 

Petnaest godina iza toga — godine 1635. — ista ova 
grofica Palfy, sada već udovica, namisli naći blaženim 
mučenicima časnije i sigurnije počivalište. Dade ih di¬ 
gnuti iz dosadašnjega groba i staviti u zajednički umjet¬ 
nički izrađeni lijes od kositra — svako tijelo umotano 
u svilenu plahtu, a glave pak stavi svaku 1 pojedinu u 
srebrnu posudu. Ovaj lijes s tim posudama dade preni¬ 
jeti u I rnavu i povjpri sveta mučenička tjelesa sestrama 
Franjevačkoga reda u samostanu sv. Klare, gdje je gla- 
varica bila jedna njezina kći, Marija Forgach. Sestre 
spremiše kosti blaženih mučenika u jednom hodniku 
blizu sakristije, kuda su prolazile na svetu pričest. 

Kad je godine 1782. car Josip II. ukinuo tolike sa¬ 
mostane, pa i ovaj samostan Klarisa, kraljevska komi¬ 
sija, koja je imala provoditi carske odredbe, videći lijes 
svetih mučenika tako dobro uščuvan i misleći, da je od 
srebra, htjede ga na dražbi prodati. Bog sam znade, što 
bi se dogodilo sa svetim relikvijama, koje su bile po¬ 
hranjene u lijesu, zato je spriječio ovu prodaju. Posre¬ 
dovanjem kardinala Batthyanija i drugih biskupa bude 
procijenjena vrijednost lijesa i plaćeno državnom eraru, 
koliko je glasila procjena. Kad su tako bile spasene svete 
ove kosti, bude 1784. prenesen lijes u samostan sv. Ur- 
šule. Najprije je, kako se čini. lijes bio smješten u grob¬ 
nicu samih redovnica, ali kako se svaki put. kad god bi 
se otvorila grobnica, čuo iz lijesa žestok štropot, a taj 
su štropot redovnice smatrale za opomenu, da se imade 
lijes smjestiti na časnije mjesto, smjestiše ga pod kor 
do sakristije, u kojemu su primale sv. pričest. 

♦ 


I 

Odmah kako se prohijela iz Košića vijest o mučenju 
i o smrti trojice ovih svećenika po Ugarskoj, katolici su 
bili uvjereni, da su ti svećenici bili mučenici iz mržnje 
na katoličku vjeru, da su umrli kao mučenici za vjeru 
Kristovu, pa su ih stali štovati kao Kristove mučenike, 
moliti im se i tražiti njihov zagovor kod Boga. Kako je 
zabilježeno u starim knjigama, dobivali su vjernici na 
zagovor njihov doista mnogo milosti, na njihov zagovor 
su se zbivala i mnoga čudesa. 

Žao nam je, što ne možemo da iznesemo ovdje bar 
neka od tih čudesa, kako se spominju u raznim knji¬ 
gama, no naši čitatelji neka znadu, da su čudesa ova 
točno, savjesno ispitana, u tančine istražena. 

Prvi, koji je stao istraživati samo mučeništvo Ko- 
šičkih mučenika, a i štovanje, što su ga vjernici iska¬ 
zivali blaženim ovim mučenicima, bio je ostrogonski nad¬ 
biskup Pazmany. On je odredio, posebnu komisiju od 
najuglednijih i najučenijih svojih kanonika, koja je imala 
ispitati točno sve, što se u Kožicama dogodilo s tom 
trojicom svećenika. Komisija je zaprisegnula četvoricu 
svjedoka, među njima i sakristana Eperjeszyja, koji su 
svi posvjedočili, da su ova tri svećenika bila ubijena je¬ 
dino radi vjere katoličke. To je uvjerenje zajedničko u 
cijeloj Ugarskoj, a drugo nisu iznosili ni oni, koji su 
tu smrt uzročili. Taj se proces završio 12. rujna 1628. 

Spise toga procesa otpremio je nadbiskup Pazmany 
u Rim Papi Urbanu VIII. Istodobno, su Papi Urbanu VIII. 
poslali pismo i ugarski i hrvatski velikaši sakupljeni u 
Beču. U tom pismu velikaši naročito spominju, da je 
Marko Križevčanin Hrvat, da je on sa svoja dva druga 
podnio mučeničku smrt za vjeru Kristovu... Ovo je 
pismo potpisao i tadašnji hrvatski ban grof Sigismund 
Erdody, a od hrvatskih velikaša grof Nikola Frankopan 
i Stjepan Patačić. 

Sveta Stolica nije odmah udovoljila ovim molbama, 
jer u takim stvarima 011a postupa veoma oprezno, pa 
zato i polagano. 

Godine 1661. započeo se drugi proces i to u Trnavi. 
Ovu je istragu potaknuo nadbiskup ostrogonski Lippay. 
I ova je istraga imala da ispita sve o mučeništvu njihovu 
i o čudesima, koja su se zbila na njihov zagovor. 

Iza toga nije se u toj stvari učinilo ništa, ali spomen 
na mučeničku smrt- ove trojice svećenika uščuvala se 
ipak cijelo to vrijeme. U svim knjigama, koje opisuju 
događaje onoga vremena, makar su ih napisali i prote¬ 
stanti, spominje se ovo mučeništvo. Iako se to muče- 
ništvo spominje u raznim knjigama, što su izašle u 
XVIII. vijeku, bilo da navlaš opisuju muke i smrt nji¬ 
hovu, bilo da to spominju tek nuzgredice, ali spominju 
ipak. 

U polovici prošloga stoljeća sakupio je Isusovac 
Otac Josip Boero sve podatke o tom mučeništvu, pa i 
one najstarije, i zamoli sv. Stolicu, da uzme u ruke 
pitanje o beatifikaciji Košičkih mučenika. Njemu je i 
bilo povjereno, da vodi cijelu tu stvar i uznastoji, da 
ovi mučenici budu proglašeni blaženima. Podupro ga je 
u tom i primas ugarski, ostrogonski nadbiskup kardinal 
Scitovszky. 

Ova je molba imala uspjeha. 19. rujna 1859. držala 
se sjednica sv. Zbora za obrede. Na ovaj Zbor spadaju 
pitanja o beatifikaciji i o kanonizaciji ugodnika Božjih, 
to jest, pitanja, može li se koji ugodnik Božji proglasiti 
blaženim, odnosno koji je već bio proglašen blaženim, 
može li se proglasiti svetim. Ova je sjednica sv. Zbora 
za obrede zaključila, neka se izabere komisija, koja će 
nanovo i konačno ispitati sve, da se Košički mučenici 
proglase blaženima. 

Već 22. rujna 1859. je Sv. Otac Pijo IX. sam označio 
komisiju, koja je imala provesti taj posao. Time se za¬ 

počeo Apostolski proces o mučeništvu, o njegovim uzro¬ 
cima i o čudesima na zagovor svetih mučenika. Prema 
odredbi sv. Stolice sve je to imao obaviti nadbiskup 
ostrogonski kardinal Scitovszky, kome je 3. listopada 
1862. poslana pismena uputa. 

Prema toj uputi odabrao je kardinal četiri kanonika 
prvostolne svoje crkve, koji će s njime biti suci u 
ovome procesu. Osim njih imenovao je kardinal i druge 
članove, koje crkveni zakon propisuje za provedbu ovoga 
prevažnoga pitanja. U komisiji je bilo devet duhovnih 
članova. Kako je prošlo već mnogo godina od muče¬ 
ničke smrti naših Božjih ugodnika, pak nije više bilo 
na svijetu nikoga od očevidaca, trebalo je izabrati po¬ 
sebni odbor, koji je imao proučiti sve, što se god o toj 
stvari pisalo. U tom je odboru bilo šest uglednih i učenih 
lica. 

Taj se odbor prihvatio svoga posla svorn^ dušom 
izvanrednom marljivošću. Ta su gospoda proučila sve, 
što je god gdje bilo napisano o našim blaženicima. U 
samim originalnim spisima ovoga procesa spominje se 
106 raznih pomagala, koje se odnose na ovo pitanje. 
Može se mirne duše reći, da je taj odbor sakupio sve, 
što se god gdje moglo naći zabilježeno o Košičkim mu¬ 
čenicima. 

Osim toga bilo je određeno, da se preslušaju pod 
prisegom sve redovnice Uršulinke u Trnavi. Neke su 
izjavile, da su ozdravile na zagovor ovih mučenika. Još 
su bile preslušane dvije gospođe i dva liječnika. 

Kad se tako prikupila potrebna građa, sakupila se 
11. ožujka 1863. u nadbiskupskoj palači cijela komisija. 
Najprije je nadbiskup kardinal Scitovszky čitao sv. mjsu 
i sazvao pomoć Duha Svetoga. Sada se stalo sve točno 
ispitivati, sve točno istraživati. Držalo se u svemu tri¬ 
deset devet sjednica. Dvije sjednice bile su u samoj 

Trnavi u uršulinskom samostanu. Osim kardinala nad¬ 
biskupa bili su ovdje kao suci dva kanonika, četiri druga 
svećenika i tri liječnika. Liječnici su bili zaprisegnuti, a 
bila je zaprisegnuta i redovnica, koja je vršila službu 
sakristanke Uršulinske crkve, koja je posvjedočila, da su 
doista u onom lijesu od kositra, koji se nalazi u koru kraj 
sakristije, gdje redovnice primaju sv. pričest, sahranjene 
kosti blaženih košičkih mučenika. Ova je redovnica izja¬ 
vila, da se u lijes nije diralo, otkad je položen amo, 
osim što je 1855. crkvena jedna komisija istražujući 
stanje svetih relikvija stavila u lijes glave, koje su se 
do onda čuvale izvan lijesa u jednoj posebnoj posudi. 

Kad je komisija otvorila lijes, nađoše najprije tri 
glave na crvenoj svili, a onda ostale kosti, koje su već 
bile pomiješane. Sve su ove kosti izvadili i stavili na 
jedan stol, a onda ih liječnici, od kojih je jedan bio 
kirurg, stadoše slagati, u koje je tijelo koja kost spadala. 
Za taj posao trebali su cijeli dan sve do sedme ure na 
večer. Odgodivši ostali posao na sutradan napisali su sad 
liječnici točno sve, što su našli i što su učinili. Tek drugi 
dan mogli su iznijeti rezultate svoga znanstvenoga is¬ 
traživanja. 

Kad su liječnici dali svoj izvještaj i time svršili svoj 
posao, staviše mučeničke kosti opet u lijes, koji je bio 
zapečaćen nadbiskupovim pečatom i postavljen na isto 
mjesto, gdje je bio i prije. 

Kad je ovako bilo sve ispitano, poslao je kardinal 
nadbiskup sve spise apostolskomu nunciju u Beč, a on ih 
poslao u Rim. Dekretom od 9. siječnja 1868. je provedena 
istraga odobrena. Papa Leon XIII. dopustio je kardina¬ 
lima, da sada nastave i cijelo ovo djelo privedu kraju, 
da se časni Marko Križevčanin i drugovi mu mučenici 
proglase blaženima. Na samo Bogojavljenje 1904. saslu¬ 
šao je Papa Pijo X. čitavi tečaj ovoga procesa i dopu¬ 

stio, da se sada proces privede kraju, a u drugoj sjed¬ 
nici 26. siječnja iste godine bila je druga sjednica, a 
predsjedao joj je i opet sam Papa, a na toj su sjednici 
tajno glasovali svi kardinali i crkveni dostojanstvenici, 
koji sačinjavaju sv. Zbor za obrede, da se časni Marko 
Križevčanin i drugovi mogu proglasiti blaženima. 

21. veljače 1904. u nazočnosti Sv. Oca Pape Pija 
X., te mnogih crkvenih i svjetovnih dostojanstvenika 
pročitao je tajnik sv. Zbora za obrede, nadbiskup Panici, 
odluku istoga sv. Zbora, da se časni sluge Božji Hrvat 
Marko Križevčanin kanonik ostrogonski, i njegova dva 
druga Otac Stjepan Pongrac i Otac Melkior Grodec 
mogu sigurno proglasiti blaženima. 

To se zbilo u siječnju 1905. godine, dakle prije tri¬ 
deset godina. 

15. SIJEČNJA 1905. 

Dok me bude u životu, uvijek ću se ugodno sjećati 
nedjelje 15. siječnja 1905. godine, kad je u velebnoj crkvi 
sv. Petra u Rimu bio proglašen blaženim naš Marko 
Stjepan Krizin, Križevčanin. 

Za vrijeme, što sam boravio u Rimu u istom zavodu, 
u kojem je pred više od tri stotine godina bio i blaženi 
naš Marko, imao sam više puta prilike, da budem kod 
svečanosti, kod kojih su razni ugodnici Božji bili progla¬ 
šeni blaženima, pače sam više puta bio i kod svečanosti, 
kad su blaženici Božji bili proglašeni svetima. 

Velika je razlika između svečanosti, kad koji ugod- 
nik Božji bude proglašen blaženim, i one svečanosti, kad 
blaženi koji bude proglašen svetim. 

I jedna i druga svečanost drži se u crkvi sv. Petra. 
Ali kad bude koji ugodnik Božji proglašen blaženim, naj¬ 
prije se pročita dekret, kojim sv. Otac proglašuje dotič¬ 
noga blaženim, onda se pjeva »Tebe Boga hvalimo«, a 

na koncu koji biskup pjeva svečanu sv. misu na čast 
novomu blaženiku. Kod svega toga nema sv. Oca. On 
dolazi u crkvu tek poslije podne, da se pokloni relikvi¬ 
jama i slici novoga blaženika. 

Daleko svečanije bude, kad je blaženik koji pro¬ 
glašen svetim. Proglasuje ga svetim sam sveti Otac i 
to izvanredno svečano. Prije toga se vrše obredi puni 
dubokoga znamenovanja, mole se Litanije svih Svetih, 
pa makar su život i čudesa, što su se zbila na zagovor 
blaženoga, koji se ima progasiti svetim, najtočnije i naj- 
savjesnije ispitani, sazivlje Papa pomoć Duha Svetoga, 
a tek onda on sani kao vrhovni učitelj i vrhovna glava 
cijele Kristove Crkve proglašuje dotičnoga blaženika 
svetim. 

Rekao sam, da sam za vrijeme svoga boravka u 
Rimu bio više puta kod tih doista velebnih svečanosti, 
ali moram priznati, da me kod nijedne nisu obuzimala ona 
čustva, kojih mi je bilo srce prepuno 15. siječnja 1905. 
kod beatifikacije, proglašenja blaženim našega Marka 
Križevčanina. 

Kad je bio određen dan, kad će se Marko Križev¬ 
čanin zajedno s dva druga svoja mučenika iz Družbe 
Isusove proglasiti blaženim, zaputio se u Rim blago¬ 
pokojni zagrebački Nadbiskup Posilović s nekoliko sve¬ 
ćenika i drugih odličnika iz Zagreba, a i rodni grad 
Markov, Križevci, odaslao je deputaciju odličnih gra¬ 
đana od neko trideset lica. Došao je na beatifikaciju i 
grčkokatolički križevački vladika, sada i on pokojni, Ju¬ 
lije Drohobeczky. S nadbiskupom Posilovićem došao je 
i pisac ovih redaka, pa zato eto i želi da opiše samu 
svečanost beatifikacije kao i neke uspomene na lijepe 
dane, što ih je tom zgodom proveo u Rimu zajedno sa 
svim tim našim Hrvatima. 

Došli smo u kim n’ekoliko dana prije same beatifi¬ 
kacije. Ono par dana razgledavali su križevački građani, 
a i drugi, koji još nisu bili u Rimu, znamenitosti vječnoga 
grada. Tih pak znamenitosti imade, te bi morao mjesece 
i mjesece boraviti u tom središtu kršćanstva, da ih sve 
barem površno vidiš. Da ih proučavaš, morao bi biti tu 
godine i godine. 

Jednoga dana smo pošli u najveće rimske kata¬ 
kombe sv. Kaliksta. U blizini katakomba je glasovita 
bazilika sv. Sebastijana, oko koje su sada u najnovije 
vrijeme iskopali nove prekrasne katakombe, u kojima su 
gotovo cijele sobe divno još uščuvane. Sve su hodoča¬ 
snike katakombe veoma zanimale. Kako i ne bi? Ta tu 
su se zaklanjali prvi kršćani pred bijesom svemožnih 
rimskih careva. I u su vršili službu Božju, tu su se jačali 
kruhom života za mučeničku smrt. Svi oni grobovi iz- 
dubeni u^stijene dugih onih hodnika, kojima stupaš, a da 
i ne opažaš, kako silaziš iz jednoga sprata u drugi sprat 
sve dublje u zemlju, svi ti grobovi živa su ti propovijed 
o čvrstoći vjere prvih kršćana, o žarkoj njihovoj ljubavi 
prema Isusu Kristu Gospodinu i o nepokolebljivoj njemu 
vjernosti. 

Napokon je svanuo 15. siječnja. Davno prije, no što 
se počela sama svečanost, pošli smo mi hrvatski hodo¬ 
časnici u crkvu sv. Petra. Kao zemljacima blaženoga 
Marka dadoše nam veoma odlično mjesto, otkale smo 
sve lijepo vidjeli i dobro čuli. Crkva sv. Petra bila je 
posebno ukrašena, a osobito veliki prostor pred oltarom 
Stolice sv. Petra, gdje se svečanost i vršila. Tisuće svi¬ 
jeća uza stijene i na stropu veoma su uveličale samu 
svečanost. I sam oltar bio je sjajno rasvijetljen, samo 
je slika blaženika na oltaru bila zastrta. U crkvi se sku¬ 
pilo veoma mnogo svijeta, a svima je udarala u oči li¬ 
jepa grupa crveno obučenih pitomaca zavoda Germani- 
kuma, u kojem je nekoć kao pitoniac njegov učio sveto 

bogoslovlje i nas Marko Križevčanin. Pozhato je, da je 
odijelo pitomaca glasovitoga toga zavoda crvene boje, 
pa se zato ovi pitomci na prvi mah raspoznavaju i u 
najvećoj gužvi svijeta. 

S pitomcima Germanikuma prisustvovali su ovoj 
svečanosti i svi slušači glasovitoga Gregorijanskoga 
sveučilišta, gdje je kao pitomac Germanikuma i naš 
Marko slušao predavanja iz svete Božje znanosti. 

S posebnim čeznućem čekali smo, kad će se zapo¬ 
četi obred, kad će naš Marko Križevčanin biti proglašen 
blaženim, A kako i ne bi? Ta Marko Križevčanin je naš, 
on je naše gore list,,on je Hrvat. A kako je bilo pri duši 
tek našim čestitim Križevčanima, kojih se duboko-doi¬ 
mala tako svečano opremljena crkva sv. Petra, kad su 
vidjeli, da je sve to učinjeno u čast njihova zemljaka, 
sugrađanina njihova, njihova Marka, kojemu će se sad 
moliti kao blaženomu ugodniku Božjemu. 

U 10 sati se započela svečanost. U dugoj povorci 
crkvenih knezova i drugih odličnika prvi su bili kardinali 
Svete Rimsike Crkve. Gotovo svi kardinali, koji su tada 
bili u Rimu, došli su na ovu svečanost. Iza kardinala 
stupali su biskupi. Među biskupima su naši hodočasnici 
vidjeli i naše biskupe: zagrebačkoga nadbiskupa Posilo- 
vića i križevačkoga vladiku Drohobeczkoga. Bio je na¬ 
zočan i 'kašovski biskup Fischer-Colbrie, biskup onoga 
grada, gdje je Marko Križevčanin sa svoja dva druga 
Isusovca umro groznom mučeničkom smrti. I aj Fischer- 
Colbrie bio je veoma plemenit čovjek, koji je kao biskup 
izvanredno ljubio svoje duhovno stado. Kao biskup on 
je učio slovački, da s vjernicima svojim Slovacima uz¬ 
mogne razgovarati u materinskom njihovu jeziku. 

Iza biskupa bili su u povorci prelati Svete Kongre¬ 
gacije obreda, na koju spada i beatifikacija i kanoniza¬ 
cija ugodnika Božjih. Poslije prelata dolazili su kanonici 
crkve sv. Petra. 

Kad je došao pred oltar posvećeni biskup ostro- 
gonski Dr. Kohl, koji je bio određen, da pjeva svečanu 
biskupsku misu u čast novih blaženih mučenika, stupio 
je na priređenu za to propovijedaonicu jedan svećenik, 
da pročita breve, ispravu, kojom Papa proglašuje na¬ 
šega Marka Križevčanina, Stjepana Pongraca i Melkiora 
Grodeca, Isusovce, blaženima. 

čim je taj svećenik pročitao breve, zapjeva biskup 
pred oltarom »Tebe Boga hvalimo«. U taj čas spusti se 
zastor za slike, -koja je predstavljala tri mučenika za 
svetu vjeru u slavi nebeskoj, a u taj čas zasjaše u moru 
električnoga svijetla zrake oko slike blaženih mučenika, 
lo je bio momenat, koji se ne da opisati. U isti čas, što 
je bila otkrivena slika, u isti čas su planule u svijetlu 
ogromne i guste zrake oko slike, a cijeli je onaj 1 veliki 
oltar zasjao u jednom svijetlu. Naši su dobri Križev- 
čani od zanosa plakali — ta našli su se kao da su u raju. 
Razumljivo je, da smo svi, koji smo znali latinski, pod 
dojmom svega, što smo čuli i vidjeli, iz punih grudi pje¬ 
vali Bogu hvalu, što eto među blaženicima raja gledamo 
i našega svećenika, krv od naše krvi, dijete hrvatskoga 
naroda. Hrvata Marka Kruiževčanina. 

Kad se svršio »Te Deum«, započela se pontifikalna 
sv. misa, u kojoj je biskup prvi put pjevao molitvu na 
čast novih blaženih mučenika. 

Puni svetoga zanosa i iskrenoga oduševljenja osta¬ 
vili smo crkvu sv. Petra. Dakako da se cijeli taj dan 
nije razgovaralo ni o čemu drugomu, nego o onome, što 
smo doživjeli u najbližoj blizini groba prvaka svetih 
Apostola, svetoga Petra, što se nas svih tako duboko 
dojmilo. 

Poslije podne smo se opet našli u crkvi sv. Petra. 
Sada je bilo u crkvi gotovo više svijeta, negoli prije 
podne. Na svečanosti poslije podne doći će i sv. Otac 

Papa Pijo X. Oltar Stolice sv. Petra sa slikom novih 
blaženih mučenika bio je odmah sjajno rasvijetljen. U 
sjaju toga svijetla očekivali su naši hodočasnici Papin 
dolazak. 1 doista opazismo daleko u dnu cr ! kve Sv. Oca, 
koga su nosili na nosiljci. Svijet ga je šuteći pozdravljao, 
a on sam je očinski blagoslivljao na desno i lijevo, kako 
su ga nosili. Za Leona XIII., a i prije, dočekivali su vjer¬ 
nici Papin dolazak u crkvu sv. Petra urnebesnim aplau¬ 
zom i gromkim klicanjem. Klicalo mu se u svim jezicima: 
»Živio Papa!«, »Živio Papa Kralj!«, pa što se Papa više 
približavao oltaru nad grobom sv. Petra, vjernici su mu 
klicali jače, gromkije. Klicanje se stišalo, kad je Papa 
došao do oltara, izišao iz nosiljke i stao se oblačiti za 
sveti obred. Ovo je klicanje Pijo X. zabranio, pa su ga 
ljudi pozdravljali mašući prema njemu rukama i rup¬ 
cima. 

Kad je Papa Pijo X. došao pred oltar Stolice sv. 
Petra, na kojem su bile izložene svete moći blaženih 
mučenika, našao je već ondje kardinale i biskupe, a 
medu njima i naše hrvatske biskupe, dra. Posilovića i 
Drohobeczkoga, te razne prelate. Odmah je kleknuo i 
molio se. Cijelo vrijeme, što je trajala svečanost, Pijo 
X. se molio s takovom pobožnošću, te su ga svi, koji su 
ga tu gledali udubena u molitvu, promatrali s udivlje- 
njem. Klečao je nepomično, pa je bio više nalik na mra¬ 
morni kip nego na živoga čovjeka. Makar je bila u crkvi 
sila svijeta, za vrijeme cijele ove popoldašnje svečanosti 
bio je potpuni mir, potpuna u crkvi tišina. 

Ova se svečanost završila blagoslovom s Presvetim 
Sakramentom. 

Kad je sv. Otac primio — kako je to u takovim slu¬ 
čajevima običaj — veliku kitu cvijeća, koju su mu pre¬ 
dala tri pitomca Germanikuma, lijepo uvezani životopis 
trojice novih blaženih, a i umjetničku njihovu sliku, dao 

je papinski svoj blagoslov nama hodočasnicima i svim 
vjernicima sakupljenima kod te svečanosti, a onda je 
ostavio crkvu sv. Petra i otišao u svoje odaje. 

Papa Pijo X. je svojom pobožnošću i svojom lju- 
bežljivošću opčarao sve. Naši hodočasnici, a poimence 
sugrađani blaženoga našega Marka bili su oduševljeni i 
u oduševljenju svome nisu se mogli otrgnuti od sjaja i 
ljepote svega, što su vidjeli i čuli. 

Ovom popoldašnjom svečanošću završila se beati- 
fikacija mučenika, našega Marka Križevčanina i nje¬ 
govih drugova. 

Drugi dan primio je Pijo X. naše hrvatske hodoča¬ 
snike u posebnu audijenciju. Audijencija je bila poslije 
podne. Papa nas je sve primio kao pravi otac. Nadbiskup 
Posilović ga vrlo lijepo pozdravio, a Papa je nadbiskupu 
odgovorio veoma srdačno, a u svome govoru dotaknuo 
se svake misli nadbiskupova govora. Žao mi je, što sam 
već zaboravio sadržaj Papina govora, ali toga se živo 
sjećam, da srno svi hodočasnici ponijeli iz ove audijen¬ 
cije najugodniju uspomenu na Papu i na veliku ljubav, 
koju nam je očitovao u svojem govoru i u cijelome 
svrme vladanju prema nama u ovoj audijenciji. 

Priredio Mons. Dr Josip Lončarić. 


S dopuštenjem duhovne oblasti nadbiskupije zagrebačke od 30. siječnja 1935. 

br. 873. 









POSLANICA ZAGREBAČKOG 
NADBISKUPA KOADJUTORA 


Zagrebački nadbiskup koadjutor preuzv. g. dr. Aloj- 
zije Stepinac izdao je krasnu poslanicu o bi. Marku Kri¬ 
ževčaninu i o ovogodišnjim proslavama njegove tridesete 
godišnjice, otkako je proglašen blaženim. U toj poslanici 
se iznosi, tko i što je bio bi. Marko, a onda dodaje pre- 
uzvišeni nadbiskup koadjutor ove pouke, koje treba da 
se svima Hrvatima katolicima ucijepe u dušu i srce: 

»Predragi vjernici! Zar ne gledamo i mi u našim 
krajevima, kako neki, koje je sv. Mati Crkva na svom 
krilu odgojila, odvraćaju uši od' istine Božje i okreću 
lice svoje od svoje Majke rimokatoličke Crkve. A raz¬ 
log? Jedni iz pustih zemaljskih interesa kao Ezav, što je 
prodao svoje prvorodenstvo za zdjelu leće. Drugi, jer 
nisu učvrstili svoje vjere zanemarujući milosti, pa je 
svaki vjetrić ili novotarija kadra da ih poruši kao stablo 
bez korjena. Treći, jer traže u sv. vjeri svoje želje, a 
ne svetost života i ispunjavanje volje Božje. Ovakvi ne 
ljube sv. Crkvu, kako to Isus Bog traži i želi. Ugledajmo 
se zato u bi. Marka Križevčanina. 

Kalvin Rakoczy htio je pod svaku cijenu da bi. 
Marka Križevčanina predobije za svoje krivovjerje, za 
kalvinizam, pa je k Blaženiku poslao svoga pouzdanika. 
Ovaj reče bi. Marku, kako mu plemići poručuju, da će 

mu dati sva dobra seplačke opatije, ako otpadne od ri¬ 
mokatoličke Crkve. Blaženik je otklonio sve zamamne 
ponude i rekao: 

»Druge vjere ne poznajem, nego katoličku, a nju ću 
s Božjom pomoći do zadnjeg daha držati, pa nema obe¬ 
ćanja, koja bi me sklonila, da je ostavim.« 

Kalvinci su dugo, raznovrsno i strašno mučili bla¬ 
ženog Marka i njegova dva druga, te muke njihove ne 
zaostaju za mukama prvih kršćana u doba poganskih 
progona u rimskoj državi. No ova su tri junaka podnijela 
rado i spremno sve muke, jer je u njihovoj duši plamsala 
jaka vatra ljubavi Bogu i njegovoj sv. rimokatoličkoj 
Crkvi. Oni su mogli kazati: »Tko će nas rastaviti od 
ljubavi Kristove? Nevolja ili stiska ili progonstvo? Ili 
glad ili golotinja ili pogibao ili mač? Ni smrt, ni život, ni 
anđeli, ni poglavarstva, ni sadašnjost, ni budućnost, ni 
sile, ni visina, ni dubina, ni drugo kakvo stvorenje ne 
može nas rastaviti od ljubavi Božje, koja je u Kristu 
Isusu Gospodinu našemu.« (Rim, S f 35—39). 

Blaženi je Marko i u najtežim mukama, u gladi i žeđi 
ostao vazda vjeran sin svete Majke Crkve. 

I sada udaraju na Crkvu katoličku valovi sa svih 
strana; valovi krivovjerja i bezboštva. Čas podmuklo, 
čas otvoreno, sad štampom (novinama i knjigama), sad 
živom riječju, katkada pod plaštem narodnih probitaka, 
katkada pod izlikom društvenog napretka, ali svi ti 
udarci smjeraju jednome cilju — da poruše rimokatoličku 
Crkvu. Svi ti pokusi hoće da nas otcijepe od prave 
Crkve Isusove i od njezine glave sv. Oca Pape. Što 
ćemo mi na sve to? Učinit ćemo ono, što radi bršljan. 
Kad ga vjetar udara, on se još jače pričvrsti uz tvrdi 
hrast. 

Tako i mi prionimo uz crkvu rimokatoličku i nje¬ 
zinu duhovnu glavu sv. Oca Papu po primjeru blaženog 
Marka Križevčanina. 

Kad su kalvinski vojnici provalili u sobu, gdje je 
bio bi. Marko sa svojim drugovima mučenicima, oteše 
im crkvene dragocjenosti i odijela i napokon doviknuše: 
»Spremajte se na smrt!« Kad upitaše za uzrok, odgovore 
im vojnici: »Jer ste papiste. U ostalom sutra ćete vidjeti. « 

Papiste! Ne rijetko se dovikuje i nama danas ta 
riječ. No mi rimokatolici ne trebamo se toga ni najmanje 
stiditi, jer je to Božja volja i zapovijed, da sv. Oca Papu 
poštujemo kao vrhovnu glavu Crkve i tu naredbu Kri¬ 
stovu ne smijemo nikada pogaziti, pa ni uz cijenu života. 

Blaženi Marko Križevčanin je svoju odanost prema 
sv. Ocu Papi zapečatio svojom krvlju. Volio je i u smrt, 
nego li da se i za čas pokoleba u toj odanosti. Kalvinci 
su ga smaknuli kao paplstu, a Bog ga je proslavio ču¬ 
desima i time pokazao, da je Marko pravo učinio. 

Zbog svega toga, dragi vjernici, naša je dužnost, da 
dostojno proslavimo blaženog Marka Križevčanina kao 
velikana u ljubavi i odanosti prema Bogu, sv. Crkvi i 
njezinoj glavi sv. Ocu Papi. Na to nas veže i zahvalnost 
prema Blaženiku, koji je sigurno od svoje smrti (7. IX. 
1619.) do danas isprosio od Boga mnogo milosti našemu 
narodu. Imajući sve to pred očima, postavili smo Kato¬ 
ličku Akciju u nadbiskupiji zagrebačkoj pod zaštitu bla¬ 
ženoga Marka Križevčanina. 

On će nam isprositi, da katolici naše Nadbiskupije 
stupe odlučno pod barjak Kristov i ustrajno započnu 
»biti bojak dobar.« (1 Tim. 1, 18) Vruće želim, da svi 
vjernici zazivlju bez prestanka blaženoga Marka, te nam 
tako svima po njegovu zagovoru dragi Bog udijeli dar 
nepokolebive vjere, i tako postanemo »Kristov ugodan 
ini ris i među onima, koji se spašavaju i koji propadaju, 
jednima miris od smrti za smrt, a drugima miris od ži¬ 
vota za život.« (2 Kor. 2, 15—16). 

No treba da i vanjskim načinom proslavimo ove go- 
dine blaženoga Marka Križevčanina. U Zagrebu će se 
to učiniti u katedrali i u drugim crkvama, o čemu će 
vjernici pravodobno biti obaviješteni, a u ostaloj nad¬ 
biskupiji neka to bude na dan, koji odredi župnik. Toni 
prđikom neka nastupe sva društva Katoličke Akcije sa 
svojim barjacima kod svečane sv. Mise ili ophoda, a 
članovi i članice tih društava neka svakako pristupe 
taj dan k Stolu Gospodnjemu u nakani, te nam dragi 
Bog po zagovoru ovog svog mučenika oživi vjeru 
prema presv. Trojstvu, učvrsti odanost sv. Crkvi i sv 
Ocu Papi. 

Pravo je, da crkvenoj proslavi pridružimo i vanjsku 
pomoć zborovanja, akademija, predstava i slično. To se 
može izvesti i u razne dane tokom ove godine. Svakako 
neka ne izostane u tome ni jedna župa. 

Križevci, rodni grad blaženoga Marka, kani osobi- 
nm načinom proslaviti ovu 30. godišnjicu beatifikacije. 
To je pravo i pohvalno. Dao Bog, da ova zajednička 
proslava širom nadbiskupije dovede što prije do progla¬ 
šenja svetim bi. Marka Križevčanina!« 

U slijedećem svesku 
moći ćete čitati, tko je 

novi iinnin 

To će biti tako zanimljivo 
štivo, da će ići iz ruke u ruku, 
od kuće do kuće po svim 
našim selima i gradovima. 

Samo 1 dinar 




























